**СРЕЋА**

 Срећа. Врло добро позната и често кориштена реч у нашем свакодневном говору и вокабулару. Али, да ли ми заправо осећамо срећу када јој споменемо име?

 Срећа је свакако дискутабилна тема о којој свако има другачије мишљење, а и другачији став. За мене, срећа је бити са породицом. Сваку Нову годину, сваки Божић, сваки Васкрс, сваки рођендан. Сваки празник или обичан дан, свака крсна слава проведена са њима чини ме срећном. Срећу чине ситнице; сваки нови одевни предмет којег журно чекам испробати, свака чоколада коју једва чекам поделити, сваки дар поклоњен од срца којем се искрено радујем, свака нова година, сваки нови почетак којим почињем другачије и окрећем нови лист.

Срећа се *злоупотребљава,* тј. сам појам среће се не користи за оно за шта би се требало користити. Игре на срећу, фразе попут: *Имао је среће*, и сл. немају апсолутно везе са срећом, већ са људском безазленошћу и похлепом за новцем и нечим што немамо. Када кажемо да је неко имао среће, требали бисмо гледати на то овако: тај неко се потрудио да би успео, није само седео и чекао да му срећа дође, већ је радио на томе и кројио своју срећу. Јер, управо то; свако је кројач своје среће – свако твори своју срећу, свако постиже одређене успехе, али не захваљујући срећи или судбини, него захваљујући својој упорности и жељи. Срећни можемо бити само ако чинимо оно што нас чини срећнима; проводимо време са породицом, пријатељима, пишемо, цртамо, певамо…

 Углавном не, не осећамо срећу када је споменемо. У већини случајева је спомињемо из пуке досаде, или реда ради. Али, када осећамо срећу, не спомињемо је.

 Јелисавета Борић, 8. р.,

 О.Ш. Бијело Брдо, Бијело Брдо